CELEX: 42021X0388
Language: mt
Date: 2021-03-09 00:00:00
Title: Regolament tan-NU Nru 156 — Dispożizzjonijiet uniformi dwar l-approvazzjoni ta’ vetturi fir-rigward tal-aġġornamenti tas-software u tas-sistema ta’ ġestjoni tal-aġġornamenti tas-software [2021/388]

9.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 82/60
            
         
      It-testi oriġinali tan-NU/KEE biss għandhom effett ġuridiku skont id-dritt internazzjonali pubbliku. L-istatus u d-data ta’ dħul fis-seħħ ta’ dan ir-Regolament jenħtieġ li jiġu ċċekkjati fl-aħħar verżjoni tad-dokument tal-istat NU/KEE TRANS/WP.29/343 disponibbli fuq: http://www.unece.org/trans/main/wp29/wp29wgs/wp29gen/wp29fdocstts.html
      Regolament tan-NU Nru 156 — Dispożizzjonijiet uniformi dwar l-approvazzjoni ta’ vetturi fir-rigward tal-aġġornamenti tas-software u tas-sistema ta’ ġestjoni tal-aġġornamenti tas-software [2021/388]
      Data tad-dħul fis-seħħ: it-22 ta’ Jannar 2021
      Dan id-dokument huwa maħsub biss bħala għodda ta’ dokumentazzjoni. It-test awtentiku u legalment vinkolanti huwa: ECE/TRANS/WP.29/2020/80.
      KONTENUT
      REGOLAMENT
      
                  1.
               
               Kamp ta’ applikazzjoni
               
            
                  2.
               
               Definizzjonijiet
               
            
                  3.
               
               Applikazzjoni għall-approvazzjoni
               
            
                  4.
               
               Marki
               
            
                  5.
               
               Approvazzjoni
               
            
                  6.
               
               Ċertifikat ta’ konformità għas-Sistema ta’ Ġestjoni tal-Aġġornament tas-Software
               
            
                  7.
               
               Speċifikazzjonijiet ġenerali
               
            
                  8.
               
               Modifika tat-tip ta' vettura u estensjoni tal-approvazzjoni tat-tip
               
            
                  9.
               
               Konformità tal-produzzjoni
               
            
                  10.
               
               Penali għal nuqqas ta’ konformità tal-produzzjoni
               
            
                  11.
               
               Produzzjoni mwaqqfa b’mod definittiv
               
            
                  12.
               
               Ismijiet u indirizzi tas-Servizzi Tekniċi responsabbli għat-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip
               
            ANNESSI
      
                  1
               
               
                  Dokument ta’ informazzjoni
                  Appendiċi 1 - Mudell tad-dikjarazzjoni ta’ konformità għas-Sistema ta’ Ġestjoni tal-Aġġornament tas-Software
               
               
            
                  2
               
               Komunikazzjoni
               
            
                  3
               
               L-arranġament tal-marka ta’ approvazzjoni
               
            
                  4
               
               Mudell ta’ Ċertifikat ta’ Konformità għas-Sistema ta’ Ġestjoni tal-Aġġornament tas-Software
               
            1.   KAMP TA’ APPLIKAZZJONI
      
               
                  1.1.
               
               
                  Dan ir-Regolament japplika għal vetturi tal-Kategoriji (1) M, N, O, R, S u T li jippermettu aġġornamenti tas-software.
               
            2.   DEFINIZZJONIJIET
      
               
                  2.1.
               
               
                  “Tip ta’ vettura” tfisser vetturi li mhumiex differenti f’tal-inqas dawn li ġejjin:
                  
                              (a)
                           
                           
                              Id-deżinjazzjoni tal-manifattur tat-tip ta’ vettura;
                           
                        
                              (b)
                           
                           
                              Aspetti essenzjali tad-disinn tat-tip ta’ vettura fir-rigward tal-proċessi ta’ aġġornament tas-software.
                           
                        
            
               
                  2.2.
               
               
                  “Numru ta’ Identifikazzjoni tas-Software RX (RXSWIN)” tfisser identifikatur iddedikat, definit mill-manifattur tal-vettura, li jirrappreżenta informazzjoni dwar is-software rilevanti għall-approvazzjoni tat-tip tas-Sistema ta’ Kontroll Elettroniku li tikkontribwixxi għall-karatteristiċi rilevanti tal-approvazzjoni tat-tip tar-Regolament Nru X tal-vettura.
               
            
               
                  2.3.
               
               
                  “Aġġornament tas-software” tfisser pakkett użat biex jaġġorna s-software għal verżjoni ġdida li tinkludi bidla fil-parametri tal-konfigurazzjoni.
               
            
               
                  2.4.
               
               
                  “Eżekuzzjoni” tfisser il-proċess tal-installazzjoni u tal-attivazzjoni ta’ aġġornament li jkun tniżżel.
               
            
               
                  2.5.
               
               
                  “Sistema ta’ Ġestjoni tal-Aġġornament tas-Software (SUMS)” tfisser approċċ sistematiku li jiddefinixxi l-proċessi u l-proċeduri organizzattivi għaż-żamma tal-konformità mar-rekwiżiti għat-twassil tal-aġġornamenti tas-software skont dan ir-Regolament.
               
            
               
                  2.6.
               
               
                  “Utent tal-vettura” tfisser persuna li topera jew issuq il-vettura, sid ta’ vettura, rappreżentant awtorizzat jew impjegat ta’ diriġent tal-flotta, rappreżentant awtorizzat jew impjegat tal-manifattur tal-vettura, jew tekniku awtorizzat.
               
            
               
                  2.7.
               
               
                  “Stat sikur” tfisser modalità operattiva f’każ ta’ ħsara ta’ oġġett mingħajr livell ta’ riskju mhux raġonevoli.
               
            
               
                  2.8.
               
               
                  “Software” tfisser il-parti ta’ Sistema ta’ Kontroll Elettroniku li tikkonsisti f’data u struzzjonijiet diġitali.
               
            
               
                  2.9.
               
               
                  “Aġġornament over-the-air (OTA)” tfisser kwalunkwe metodu ta’ trasferiment tad-data bla fili minflok l-użu ta’ kejbil jew konnessjoni lokali oħra.
               
            
               
                  2.10.
               
               
                  “Sistema” tfisser sett ta’ komponenti u/jew subsistemi li jimplimentaw funzjoni jew funzjonijiet.
               
            
               
                  2.11.
               
               
                  “Data għall-validazzjoni tal-integrità” tfisser rappreżentazzjoni ta’ data diġitali, li magħha jistgħu jsiru paraguni biex jiġu identifikati żbalji jew bidliet fid-data. Din tista’ tinkludi checksums u valuri hash.
               
            3.   APPLIKAZZJONI GĦALL-APPROVAZZJONI
      
               
                  3.1.
               
               
                  L-applikazzjoni għall-approvazzjoni ta’ tip ta’ vettura fir-rigward tal-proċessi ta’ aġġornament tas-software għandha tiġi ppreżentata mill-manifattur tal-vettura jew mir-rappreżentant tiegħu li jkun akkreditat kif xieraq.
               
            
               
                  3.2.
               
               
                  Għandha tkun akkumpanjata mid-dokumenti msemmija hawn taħt, fi tliet kopji, u mid-dettalji li ġejjin:
               
            
               
                  3.3.
               
               
                  Deskrizzjoni tat-tip ta’ vettura fir-rigward tal-elementi speċifikati fl-Anness 1 ta’ dan ir-Regolament.
               
            
               
                  3.4.
               
               
                  F’każijiet fejn jintwera li l-informazzjoni hija koperta minn drittijiet ta’ proprjetà intellettwali jew tikkostitwixxi għarfien espert speċifiku tal-manifattur jew tal-fornituri tiegħu, il-manifattur jew il-fornituri tiegħu għandhom jagħmlu disponibbli biżżejjed informazzjoni biex il-kontrolli msemmija f’dan ir-Regolament ikunu jistgħu jsiru kif suppost. Informazzjoni bħal din għandha tiġi ttrattata fuq bażi kunfidenzjali.
               
            
               
                  3.5.
               
               
                  Iċ-Ċertifikat ta’ Konformità għas-Sistema ta’ Ġestjoni tal-Aġġornament tas-Software skont il-paragrafu 6 ta’ dan ir-Regolament.
               
            
               
                  3.6.
               
               
                  Vettura rappreżentattiva tat-tip ta’ vettura li għandu jiġi approvat għandha tiġi ppreżentata lis-Servizz Tekniku responsabbli għat-twettiq tat-testijiet tal-approvazzjoni.
               
            
               
                  3.7.
               
               
                  Id-dokumentazzjoni għandha tkun disponibbli f’żewġ partijiet:
                  
                              (a)
                           
                           
                              Il-pakkett ta’ dokumentazzjoni formali għall-approvazzjoni, li fih il-materjal speċifikat fl-Anness 1 li għandu jiġi pprovdut lill-Awtorità tal-Approvazzjoni jew lis-Servizz Tekniku tagħha fil-mument tal-preżentazzjoni tal-applikazzjoni għall-approvazzjoni tat-tip. Dan il-pakkett ta’ dokumentazzjoni għandu jintuża mill-Awtorità tal-Approvazzjoni jew mis-Servizz Tekniku tagħha bħala r-referenza bażika għall-proċess tal-approvazzjoni. L-Awtorità tal-Approvazzjoni jew is-Servizz Tekniku tagħha għandhom jiżguraw li dan il-pakkett ta’ dokumentazzjoni jibqa’ disponibbli għal mill-inqas 10 snin minn meta l-produzzjoni tat-tip ta’ vettura titwaqqaf b’mod definittiv.
                           
                        
                              (b)
                           
                           
                              Materjal addizzjonali rilevanti għar-rekwiżiti ta’ dan ir-regolament jista’ jinżamm mill-manifattur iżda jkun disponibbli għal spezzjoni fil-mument tal-approvazzjoni tat-tip. Il-manifattur għandu jiżgura li kwalunkwe materjal li jkun disponibbli għal spezzjoni fil-mument tal-approvazzjoni tat-tip jibqa’ disponibbli għal perjodu ta’ mill-inqas 10 snin li jibdew jgħoddu minn meta l-produzzjoni tat-tip tal-vettura titwaqqaf b’mod definittiv.
                           
                        
            4.   IMMARKAR
      
               
                  4.1.
               
               
                  Ma’ kull vettura li tikkonforma ma’ tip ta’ vettura approvat skont dan ir-Regolament, b’mod li jolqot l-għajn u f’post faċilment aċċessibbli kif speċifikat fil-formola tal-approvazzjoni, għandha titwaħħal marka tal-approvazzjoni internazzjonali magħmula minn:
               
            
               
                  4.1.1.
               
               
                  Ċirku madwar l-Ittra “E” segwit min-numru li jiddistingwi l-pajjiż li jkun ta l-approvazzjoni. (2)
                  
               
            
               
                  4.1.2.
               
               
                  In-numru ta’ dan ir-Regolament, segwit bl-ittra “R”, sing u n-numru tal-approvazzjoni fuq il-lemin taċ-ċirku deskritt fil-paragrafu 4.1.1 ta’ hawn fuq.
               
            
               
                  4.2.
               
               
                  Jekk il-vettura tikkonforma ma’ tip ta’ vettura approvat skont Regolament wieħed ieħor jew aktar anness(i) mal-Ftehim fil-pajjiż li jkun ħareġ l-approvazzjoni skont dan ir-Regolament, is-simbolu preskritt fil-paragrafu 4.1.1 ta’ hawn fuq ma hemmx għalfejn jiġi ripetut; f’dak il-każ, in-numri tar-Regolament u tal-approvazzjoni flimkien mas-simboli addizzjonali tar-Regolamenti kollha li skonthom ingħatat l-approvazzjoni skont dan ir-Regolament għandhom jitqiegħdu f’kolonni vertikali fuq in-naħa tal-lemin tas-simbolu preskritt fil-paragrafu 4.1.1 ta’ hawn fuq.
               
            
               
                  4.3.
               
               
                  Il-marka tal-approvazzjoni għandha tkun tinqara b’mod ċar u ma tkunx tista’ titħassar.
               
            
               
                  4.4.
               
               
                  Il-marka tal-approvazzjoni għandha titqiegħed fuq jew qrib tal-plakka li turi d-data dwar il-vettura mwaħħla mill-Manifattur.
               
            
               
                  4.5.
               
               
                  L-Anness 3 ta’ dan ir-Regolament jagħti eżempji tal-arranġamenti tal-marka tal-approvazzjoni.
               
            5.   APPROVAZZJONI
      
               
                  5.1.
               
               
                  L-Awtoritajiet tal-Approvazzjoni għandhom jagħtu, kif xieraq, l-approvazzjoni tat-tip fir-rigward tal-proċeduri u l-proċessi tal-aġġornament tas-software, għal dawk it-tipi ta’ vetturi biss li jissodisfaw ir-rekwiżiti ta’ dan ir-Regolament.
               
            
               
                  5.1.1.
               
               
                  L-Awtorità tal-Approvazzjoni jew is-Servizz Tekniku għandhom jivverifikaw billi jittestjaw vettura tat-tip ta’ vettura li l-manifattur tal-vettura jkun implimenta l-miżuri li jkunu ddokumentaw. It-testijiet għandhom jitwettqu mill-awtorità tal-approvazzjoni jew mis-servizz tekniku nnifsu jew f’kollaborazzjoni mal-manifattur tal-vettura permezz tal-kampunjar.
               
            
               
                  5.2.
               
               
                  L-avviż tal-approvazzjoni jew tal-estensjoni jew tar-rifjut tal-approvazzjoni ta’ tip ta’ vettura skont dan ir-Regolament għandu jiġi kkomunikat lill-Partijiet għall-Ftehim tal-1958 li japplikaw dan ir-Regolament, permezz ta’ formola li tkun konformi mal-mudell fl-Anness 2 ta’ dan ir-Regolament.
               
            
               
                  5.3.
               
               
                  L-Awtoritajiet tal-Approvazzjoni ma għandhom jagħtu l-ebda approvazzjoni tat-tip mingħajr ma jiżguraw li l-manifattur ikun stabbilixxa arranġamenti u proċeduri sodisfaċenti għall-ġestjoni xierqa tal-aspetti tal-proċessi tal-aġġornament tas-software kif koperti minn dan ir-Regolament.
               
            6.   ĊERTIFIKAT TA’ KONFORMITÀ GĦAS-SISTEMA TA’ ĠESTJONI TAL-AĠĠORNAMENT TAS-SOFTWARE
      
               
                  6.1.
               
               
                  Il-Partijiet Kontraenti għandhom jaħtru Awtorità tal-Approvazzjoni biex twettaq il-valutazzjoni tal-manifattur u biex toħroġ Ċertifikat ta’ Konformità għas-Sistema ta’ Ġestjoni tal-Aġġornament tas-Software.
               
            
               
                  6.2.
               
               
                  Applikazzjoni għal Ċertifikat ta’ Konformità għas-Sistema ta’ Ġestjoni tal-Aġġornament tas-Software għandha tiġi ppreżentata mill-manifattur tal-vettura jew mir-rappreżentant tiegħu li jkun akkreditat kif xieraq.
               
            
               
                  6.3.
               
               
                  Għandha tkun akkumpanjata mid-dokumenti msemmija hawn taħt, fi tliet kopji, u mid-dettalji li ġejjin:
               
            
               
                  6.3.1.
               
               
                  Dokumenti li jiddeskrivu s-Sistema ta’ Ġestjoni tal-Aġġornament tas-Software.
               
            
               
                  6.3.2.
               
               
                  Dikjarazzjoni ffirmata, abbażi tal-mudell kif definit fl-Appendiċi 1 tal-Anness 1.
               
            
               
                  6.4.
               
               
                  Fil-kuntest tal-valutazzjoni, il-manifattur għandu jiddikjara, abbażi tal-mudell kif definit fl-Appendiċi 1 tal-Anness 1 u juri għas-sodisfazzjon tal-Awtorità tal-Approvazzjoni jew is-Servizz Tekniku tagħha, li għandu l-proċessi meħtieġa biex jikkonforma mar-rekwiżiti kollha għall-aġġornamenti tas-software skont dan ir-Regolament.
               
            
               
                  6.5.
               
               
                  Meta din il-valutazzjoni tkun tlestiet b’mod sodisfaċenti u tkun irċeviet dikjarazzjoni ffirmata mill-manifattur skont il-mudell kif definit fl-Appendiċi 1 tal-Anness 1, iċ-ċertifikat imsemmi Ċertifikat ta’ Konformità għas-SUMS kif deskritt fl-Anness 4 ta’ dan ir-Regolament (minn hawn ’il quddiem iċ-Ċertifikat ta’ Konformità għas-SUMS) għandu jingħata lill-manifattur.
               
            
               
                  6.6.
               
               
                  Iċ-Ċertifikat ta’ Konformità għas-SUMS għandu jibqa’ validu għal massimu ta’ tliet snin mid-data tal-ħruġ taċ-ċertifikat sakemm ma jiġix irtirat.
               
            
               
                  6.7.
               
               
                  L-Awtorità tal-Approvazzjoni li tkun tat iċ-Ċertifikat ta’ Konformità għas-Sistema ta’ Ġestjoni tal-Aġġornament tas-Software tista’ fi kwalunkwe mument tivverifika l-konformità kontinwa tagħha. Iċ-Ċertifikat ta’ Konformità għas-Sistema ta’ Ġestjoni tal-Aġġornament tas-Software jista’ jiġi rtirat jekk ir-rekwiżiti stabbiliti f’dan ir-Regolament ma jibqgħux jiġu ssodisfati.
               
            
               
                  6.8.
               
               
                  Il-manifattur għandu jinforma lill-Awtorità tal-Approvazzjoni jew lis-Servizz Tekniku tagħha dwar kwalunkwe bidla li taffettwa r-rilevanza taċ-Ċertifikat ta’ Konformità għas-Sistema ta’ Ġestjoni tal-Aġġornament tas-Software. Wara konsultazzjoni mal-manifattur, l-Awtorità tal-Approvazzjoni jew is-Servizz Tekniku tagħha għandhom jiddeċiedu jekk humiex meħtieġa kontrolli ġodda.
               
            
               
                  6.9.
               
               
                  Fi tmiem il-perjodu ta’ validità taċ-Ċertifikat ta’ Konformità għas-Sistema ta’ Ġestjoni tal-Aġġornament tas-Software, l-Awtorità tal-Approvazzjoni għandha, wara valutazzjoni pożittiva, toħroġ Ċertifikat ta’ Konformità ġdid għas-Sistema ta’ Ġestjoni tal-Aġġornament tas-Software jew testendi l-validità tiegħu għal perjodu ulterjuri ta’ tliet snin. L-Awtorità tal-Approvazzjoni għandha toħroġ ċertifikat ġdid f’każijiet fejn il-bidliet ikunu nġiebu għall-attenzjoni tal-Awtorità tal-Approvazzjoni jew tas-Servizz Tekniku tagħha u l-bidliet ikunu ġew ivvalutati mill-ġdid b’riżultat pożittiv.
               
            
               
                  6.10.
               
               
                  Approvazzjonijiet tat-tip ta’ vettura eżistenti ma għandhomx jitilfu l-validità tagħhom minħabba l-iskadenza taċ-Ċertifikat ta’ Konformità tas-Sistema ta’ Ġestjoni tal-Aġġornament tas-Software tal-manifattur.
               
            7.   SPEĊIFIKAZZJONIJIET ĠENERALI
      
               
                  7.1.
               
               
                  Rekwiżiti għas-Sistema ta’ Ġestjoni tal-Aġġornament tas-Software tal-manifattur tal-vettura
               
            
               
                  7.1.1.
               
               
                  Proċessi li għandhom jiġu vverifikati fil-valutazzjoni inizjali
               
            
               
                  7.1.1.1.
               
               
                  Proċess li bih l-informazzjoni rilevanti għal dan ir-Regolament tiġi dokumentata u miżmuma b’mod sigur għand il-manifattur tal-vettura u tista’ ssir disponibbli għal Awtorità tal-Approvazzjoni jew is-Servizz Tekniku tagħha fuq talba;
               
            
               
                  7.1.1.2.
               
               
                  Proċess li bih l-informazzjoni dwar il-verżjonijiet tas-software inizjali u aġġornati kollha, inkluża d-data għall-validazzjoni tal-integrità, u l-komponenti rilevanti tal-hardware ta’ sistema tat-tip approvat jistgħu jiġu identifikati b’mod uniku;
               
            
               
                  7.1.1.3.
               
               
                  Proċess fejn, għal tip ta’ vettura li għandu RXSWIN, l-informazzjoni dwar l-RXSWIN tat-tip ta’ vettura qabel u wara aġġornament tista’ tiġi aċċessata u aġġornata. Dan għandu jinkludi l-abbiltà li tiġi aġġornata l-informazzjoni dwar il-verżjonijiet tas-software u d-data tagħhom għall-validazzjoni tal-integrità tas-software rilevanti kollu għal kull RXSWIN;
               
            
               
                  7.1.1.4.
               
               
                  Proċess li bih, għal tip ta’ vettura li għandu RXSWIN, il-manifattur tal-vettura jista’ jivverifika li l-verżjoni(jiet) tas-software preżenti fuq komponent ta’ sistema tat-tip approvat ikunu konsistenti ma’ dawk definiti mill-RXSWIN rilevanti;
               
            
               
                  7.1.1.5.
               
               
                  Proċess li bih tista’ tiġi identifikata kwalunkwe interdipendenza tas-sistema aġġornata ma’ sistemi oħra;
               
            
               
                  7.1.1.6.
               
               
                  Proċess li bih il-manifattur tal-vettura jkun jista’ jidentifika vetturi fil-mira għal aġġornament tas-software;
               
            
               
                  7.1.1.7.
               
               
                  Proċess biex tiġi kkonfermata l-kompatibbiltà ta’ aġġornament tas-software mal-konfigurazzjoni tal-vettura/vetturi fil-mira qabel ma jinħareġ. Dan għandu jinkludi valutazzjoni tal-aħħar konfigurazzjoni tas-software/hardware magħrufa tal-vettura/vetturi fil-mira għall-kompatibbiltà mal-aġġornament qabel ma jinħareġ;
               
            
               
                  7.1.1.8.
               
               
                  Proċess biex jiġi vvalutat, identifikat u rreġistrat jekk aġġornament tas-software jaffettwax xi sistema tat-tip approvat. Dan għandu jikkunsidra jekk l-aġġornament hux se jħalli impatt jew ibiddilx kwalunkwe wieħed mill-parametri użati biex jiġu ddefiniti s-sistemi li l-aġġornament jista’ jaffettwa jew jekk jistax jibdel kwalunkwe wieħed mill-parametri użati għall-approvazzjoni tat-tip ta’ dawk is-sistemi (kif definit fil-leġiżlazzjoni rilevanti);
               
            
               
                  7.1.1.9.
               
               
                  Proċess biex jiġi vvalutat, identifikat u rreġistrat jekk aġġornament tas-software hux se jżid, ibiddel jew jippermetti kwalunkwe funzjoni li ma kinitx preżenti, jew attivata, meta l-vettura kienet approvata għat-tip jew ibiddel jew jiddiżattiva xi parametru jew funzjoni oħra li huma definiti fil-leġiżlazzjoni. Il-valutazzjoni għandha tinkludi kunsiderazzjoni ta’ jekk:
                  
                              (a)
                           
                           
                              Ikunx meħtieġ li l-entrati fil-pakkett ta’ informazzjoni jiġu modifikati;
                           
                        
                              (b)
                           
                           
                              Ir-riżultati tat-test ma għadhomx ikopru l-vettura wara l-modifika;
                           
                        
                              (c)
                           
                           
                              Kwalunkwe modifika fil-funzjonijiet fuq il-vettura hijiex se taffettwa l-approvazzjoni tat-tip tal-vettura.
                           
                        
            
               
                  7.1.1.10.
               
               
                  Proċess biex jiġi vvalutat, identifikat u rreġistrat jekk aġġornament tas-software jaffettwax xi sistema oħra meħtieġa għat-tħaddim sikur u kontinwu tal-vettura jew jekk l-aġġornament hux se jżid jew ibiddel il-funzjonalità tal-vettura meta mqabbel ma’ meta ġiet irreġistrata;
               
            
               
                  7.1.1.11.
               
               
                  Proċess li bih l-utent tal-vettura jkun jista’ jiġi infurmat dwar l-aġġornamenti;
               
            
               
                  7.1.1.12.
               
               
                  Proċess li bih il-manifattur tal-vettura għandu jkun jista’ jagħmel l-informazzjoni skont il-paragrafu 7.1.2.3 u 7.1.2.4 disponibbli għall-Awtoritajiet responsabbli jew għas-Servizzi Tekniċi. Dan jista’ jkun għall-fini tal-approvazzjoni tat-tip, tal-konformità tal-produzzjoni, tas-sorveljanza tas-suq, tas-sejħiet lura u tal-Ispezzjoni Teknika Perjodika (PTI).
               
            
               
                  7.1.2.
               
               
                  Il-manifattur tal-vettura għandu jirreġistra, u jaħżen, l-informazzjoni li ġejja għal kull aġġornament applikat għal tip partikolari ta’ vettura:
               
            
               
                  7.1.2.1.
               
               
                  Dokumentazzjoni li tiddeskrivi l-proċessi użati mill-manifattur tal-vettura għall-aġġornamenti tas-software u kwalunkwe standard rilevanti użat biex tintwera l-konformità tagħhom;
               
            
               
                  7.1.2.2.
               
               
                  Dokumentazzjoni li tiddeskrivi l-konfigurazzjoni ta’ kwalunkwe sistema rilevanti tat-tip approvat qabel u wara aġġornament, din għandha tinkludi identifikazzjoni unika għall-hardware u s-software tas-sistema tat-tip approvat (inklużi l-verżjonijiet tas-software) u kwalunkwe parametru rilevanti tal-vettura jew tas-sistema;
               
            
               
                  7.1.2.3.
               
               
                  Għal kull RXSWIN, għandu jkun hemm reġistru verifikabbli li jiddeskrivi s-software kollu rilevanti għall-RXSWIN tat-tip ta’ vettura qabel u wara aġġornament. Dan għandu jinkludi informazzjoni dwar il-verżjonijiet tas-software u d-data tagħhom għall-validazzjoni tal-integrità għas-software rilevanti kollu għal kull RXSWIN.
               
            
               
                  7.1.2.4.
               
               
                  Dokumentazzjoni li telenka l-vetturi fil-mira għall-aġġornament u l-konferma tal-kompatibbiltà tal-aħħar konfigurazzjoni magħrufa ta’ dawk il-vetturi mal-aġġornament.
               
            
               
                  7.1.2.5.
               
               
                  Dokumentazzjoni għall-aġġornamenti kollha tas-software għal dak it-tip ta’ vettura li tiddeskrivi:
                  
                              (a)
                           
                           
                              L-għan tal-aġġornament;
                           
                        
                              (b)
                           
                           
                              Liema sistemi jew funzjonijiet tal-vettura jistgħu jiġu affetwati mill-aġġornament;
                           
                        
                              (c)
                           
                           
                              Liema minn dawn huma approvati għat-tip (jekk ikun hemm);
                           
                        
                              (d)
                           
                           
                              Jekk applikabbli, jekk l-aġġornament tas-software jaffettwax l-issodisfar ta’ xi rekwiżit rilevanti ta’ dik is-sistema tat-tip approvat;
                           
                        
                              (e)
                           
                           
                              Jekk l-aġġornament tas-software jaffettwax xi parametru tal-approvazzjoni tat-tip tas-sistema;
                           
                        
                              (f)
                           
                           
                              Jekk intalbitx approvazzjoni għall-aġġornament minn korp tal-approvazzjoni;
                           
                        
                              (g)
                           
                           
                              Kif jista’ jiġi eżegwit l-aġġornament u taħt liema kundizzjonijiet;
                           
                        
                              (h)
                           
                           
                              Konferma li l-aġġornament tas-software se jitwettaq b’rispett għas-sikurezza u għas-sigurtà;
                           
                        
                              (i)
                           
                           
                              Konferma li l-aġġornament tas-software jkun għadda b’suċċess minn proċeduri ta’ verifika u ta’ validazzjoni.
                           
                        
            
               
                  7.1.3.
               
               
                  Sigurtà - il-manifattur tal-vettura għandu juri:
               
            
               
                  7.1.3.1.
               
               
                  Il-proċess li jkun se juża biex jiżgura li l-aġġornamenti tas-software jkunu protetti biex b’mod raġonevoli jipprevjenu l-manipulazzjoni qabel ma jinbeda l-proċess ta’ aġġornament;
               
            
               
                  7.1.3.2.
               
               
                  Il-proċessi ta’ aġġornament użati jkunu protetti biex jiġi evitat b’mod raġonevoli li jiġu kompromessi, inkluż l-iżvilupp tas-sistema ta’ twassil ta’ aġġornament;
               
            
               
                  7.1.3.3.
               
               
                  Il-proċessi użati biex jiġu vverifikati u vvalidati l-funzjonalità u l-kodiċi tas-software użat fil-vettura huma xierqa.
               
            
               
                  7.1.4.
               
               
                  Rekwiżiti addizzjonali għal aġġornamenti over-the-air tas-software
               
            
               
                  7.1.4.1.
               
               
                  Il-manifattur tal-vettura għandu juri l-proċessi u l-proċeduri li se juża biex jivvaluta li l-aġġornamenti over-the-air ma jkollhomx impatt fuq is-sikurezza, jekk jitwettqu waqt is-sewqan.
               
            
               
                  7.1.4.2.
               
               
                  Il-manifattur tal-vettura għandu juri l-proċessi u l-proċeduri li se juża biex jiżgura li, meta aġġornament over-the-air jirrikjedi azzjoni speċifika kkwalifikata jew kumplessa, pereżempju jikkalibra mill-ġdid sensur wara l-ipprogrammar, sabiex jitlesta l-proċess ta’ aġġornament, l-aġġornament jista’ jipproċedi biss meta persuna mħarrġa biex tagħmel dik l-azzjoni tkun preżenti jew tkun fil-kontroll tal-proċess.
               
            
               
                  7.2.
               
               
                  Rekwiżiti għat-Tip ta’ Vettura
               
            
               
                  7.2.1.
               
               
                  Rekwiżiti għall-aġġornamenti tas-Software
               
            
               
                  7.2.1.1.
               
               
                  L-awtentiċità u l-integrità tal-aġġornamenti tas-software għandhom jiġu protetti sabiex jiġi evitat il-kompromess tagħhom b’mod raġonevoli u jiġu evitati aġġornamenti invalidi b’mod raġonevoli.
               
            
               
                  7.2.1.2.
               
               
                  Fejn tip ta’ vettura juża RXSWIN:
               
            
               
                  7.2.1.2.1.
               
               
                  Kull RXSWIN għandu jkun identifikabbli b’mod uniku. Meta s-software rilevanti għall-approvazzjoni tat-tip jiġi mmodifikat mill-manifattur tal-vettura, l-RXSWIN għandu jiġi aġġornat jekk iwassal għal estensjoni tal-approvazzjoni tat-tip jew għal approvazzjoni ġdida tat-tip.
               
            
               
                  7.2.1.2.2.
               
               
                  Kull RXSWIN għandu jkun jista’ jinqara faċilment b’mod standardizzat permezz tal-użu ta’ interfaċċa ta’ komunikazzjoni elettronika, tal-inqas permezz tal-interfaċċa standard (port OBD).
                  Jekk RXSWINs ma jinżammux fuq il-vettura, il-manifattur għandu jiddikjara l-verżjoni(jiet) tas-software tal-vettura jew l-ECUs singoli bil-konnessjoni mal-approvazzjonijiet tat-tip rilevanti lill-Awtorità tal-Approvazzjoni. Din id-dikjarazzjoni għandha tiġi aġġornata kull darba li l-verżjoni(jiet) tas-software ddikjarati jiġu aġġornati. F’dan il-każ, il-verżjoni(jiet) tas-software għandhom ikunu jistgħu jinqraw faċilment b’mod standardizzat permezz tal-użu ta’ interfaċċa ta’ komunikazzjoni elettronika, tal-inqas permezz tal-interfaċċa standard (port OBD).
               
            
               
                  7.2.1.2.3.
               
               
                  Il-manifattur tal-vettura għandu jipproteġi l-RXSWINs u/jew il-verżjoni(jiet) tas-software fuq vettura kontra modifikazzjoni mhux awtorizzata. Fil-mument tal-Approvazzjoni tat-Tip, il-mezzi implimentati għall-protezzjoni minn modifikazzjoni mhux awtorizzata tal-verżjoni(jiet) RXSWIN u/jew tas-software magħżula mill-manifattur tal-vettura għandhom jiġu pprovduti b’mod kunfidenzjali.
               
            
               
                  7.2.2.
               
               
                  Rekwiżiti Addizzjonali għal aġġornamenti over-the-air
               
            
               
                  7.2.2.1.
               
               
                  Il-vettura għandu jkollha l-funzjonalità li ġejja fir-rigward tal-aġġornamenti tas-software:
               
            
               
                  7.2.2.1.1.
               
               
                  Il-manifattur tal-vettura għandu jiżgura li l-vettura tkun kapaċi tirrestawra s-sistemi għall-verżjoni preċedenti tagħhom f’każ ta’ aġġornament li ma jirnexxix jew li jiġi interrott jew li l-vettura tista’ titqiegħed fi stat sikur wara li aġġornament ma jkunx irnexxa jew ikun ġie interrott.
               
            
               
                  7.2.2.1.2.
               
               
                  Il-manifattur tal-vettura għandu jiżgura li l-aġġornamenti tas-software jistgħu jitwettqu biss meta l-vettura jkollha biżżejjed enerġija biex tlesti l-proċess ta’ aġġornament (inkluż dak meħtieġ għal irkupru possibbli għall-verżjoni preċedenti jew biex il-vettura titqiegħed fi stat sikur).
               
            
               
                  7.2.2.1.3.
               
               
                  Meta l-eżekuzzjoni ta’ aġġornament tista’ taffettwa s-sikurezza tal-vettura, il-manifattur tal-vettura għandu juri kif l-aġġornament se jitwettaq b’mod sikur. Dan għandu jinkiseb permezz ta’ mezzi tekniċi li jiżguraw li l-vettura tkun fi stat fejn l-aġġornament jista’ jitwettaq b’mod sikur.
               
            
               
                  7.2.2.2.
               
               
                  Il-manifattur tal-vettura għandu juri li l-utent tal-vettura jista’ jiġi infurmat dwar aġġornament qabel ma jiġi eżegwit l-aġġornament. L-informazzjoni disponibbli għandu jkun fiha:
                  
                              (a)
                           
                           
                              L-għan tal-aġġornament. Dan jista’ jinkludi l-kritikalità tal-aġġornament u jekk l-aġġornament huwiex għal skopijiet ta’ sejħa lura, ta’ sikurezza u/jew ta’ sigurtà;
                           
                        
                              (b)
                           
                           
                              Kwalunkwe bidla implimentata mill-aġġornament fuq il-funzjonijiet tal-vettura;
                           
                        
                              (c)
                           
                           
                              Iż-żmien mistenni biex titlesta l-eżekuzzjoni tal-aġġornament;
                           
                        
                              (d)
                           
                           
                              Kwalunkwe funzjonalità tal-vettura li tista’ ma tkunx disponibbli matul l-eżekuzzjoni tal-aġġornament;
                           
                        
                              (e)
                           
                           
                              Kwalunkwe struzzjoni li tista’ tgħin lill-utent tal-vettura jeżegwixxi l-aġġornament b’mod sikur;
                           
                        Fil-każ ta’ gruppi ta’ aġġornamenti b’kontenut simili, informazzjoni waħda tista’ tkopri grupp.
               
            
               
                  7.2.2.3.
               
               
                  Fis-sitwazzjoni fejn l-eżekuzzjoni ta’ aġġornament waqt is-sewqan tista’ ma tkunx sikura, il-manifattur tal-vettura għandu juri kif se:
                  
                              (a)
                           
                           
                              Jiġi żgurat li l-vettura ma tkunx tista’ tinstaq matul l-eżekuzzjoni tal-aġġornament;
                           
                        
                              (b)
                           
                           
                              Jiġi żgurat li s-sewwieq ma jkun jista’ juża l-ebda funzjonalità tal-vettura li taffettwa s-sikurezza tal-vettura jew l-eżekuzzjoni b’suċċess tal-aġġornament.
                           
                        
            
               
                  7.2.2.4.
               
               
                  Wara l-eżekuzzjoni ta’ aġġornament, il-manifattur tal-vettura għandu juri kif se jiġu implimentati dawn li ġejjin:
                  
                              (a)
                           
                           
                              L-utent tal-vettura jista’ jiġi infurmat dwar is-suċċess (jew il-falliment) tal-aġġornament;
                           
                        
                              (b)
                           
                           
                              L-utent tal-vettura jista’ jiġi infurmat dwar il-bidliet implimentati u dwar kwalunkwe aġġornament relatat mal-manwal tal-utent (jekk applikabbli).
                           
                        
            
               
                  7.2.2.5.
               
               
                  Il-vettura għandha tiżgura li l-prekundizzjonijiet jkollhom jiġu ssodisfati qabel ma jiġi eżegwit l-aġġornament tas-software.
               
            8.   MODIFIKA TAT-TIP TA' VETTURA U ESTENSJONI TAL-APPROVAZZJONI TAT-TIP
      
               
                  8.1.
               
               
                  Kull modifika tat-tip ta’ vettura li taffettwa l-prestazzjoni teknika u/jew id-dokumentazzjoni tagħha meħtieġa f’dan ir-Regolament għandha tiġi nnotifikata lill-awtorità tal-approvazzjoni li tkun tat l-approvazzjoni. Imbagħad, l-awtorità tal-approvazzjoni tista’:
               
            
               
                  8.1.1.
               
               
                  Tikkunsidra li l-modifiki li saru għadhom konformi mar-rekwiżiti u d-dokumentazzjoni ta’ approvazzjoni tat-tip minn qabel; jew
               
            
               
                  8.1.2.
               
               
                  Tirrikjedi rapport ġdid ta’ test mis-Servizz Tekniku inkarigat li jagħmel it-testijiet.
               
            
               
                  8.1.3.
               
               
                  Il-konferma jew l-estensjoni jew ir-rifjut tal-approvazzjoni, fejn jiġu speċifikati l-bidliet, għandha tiġi kkomunikata permezz ta’ formola ta’ komunikazzjoni li tkun konformi mal-mudell fl-Anness 2 ta’ dan ir-Regolament. L-awtorità tal-approvazzjoni li toħroġ l-estensjoni tal-approvazzjoni għandha tassenja numru tas-serje għal din l-estensjoni u għandha tinforma b’dan lill-Partijiet l-oħra għall-Ftehim tal-1958 li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-Anness 2 ta’ dan ir-Regolament.
               
            9.   KONFORMITÀ TAL-PRODUZZJONI
      
               
                  9.1.
               
               
                  Il-Proċeduri tal-Konformità tal-Produzzjoni għandhom ikunu konformi ma’ dawk stabbiliti fl-Iskeda 1 tal-Ftehim tal-1958, (E/ECE/TRANS/505/Rev.3), bir-rekwiżiti li ġejjin:
               
            
               
                  9.1.1.
               
               
                  Id-detentur tal-approvazzjoni għandu jiżgura li r-riżultati tat-testijiet tal-konformità tal-produzzjoni jiġu rreġistrati u li d-dokumenti annessi jibqgħu disponibbli għal perjodu determinat bi qbil mal-Awtorità tal-Approvazzjoni jew is-Servizz Tekniku tagħha. Dan il-perjodu ma għandux jaqbeż l-10 snin li jibdew jgħoddu miż-żmien meta l-produzzjoni titwaqqaf b’mod definittiv;
               
            
               
                  9.1.2.
               
               
                  L-Awtorità tal-Approvazzjoni li tkun tat l-approvazzjoni tat-tip tista’ fi kwalunkwe ħin tivverifika l-metodi għall-kontroll tal-konformità applikati f’kull faċilità tal-produzzjoni. Il-frekwenza normali ta’ dawn il-verifiki għandha tkun ta’ darba kull tliet snin.
               
            
               
                  9.1.3.
               
               
                  L-Awtorità tal-Approvazzjoni jew is-Servizz Tekniku tagħha għandhom jivvalidaw perjodikament li l-proċessi użati u d-deċiżjonijiet meħuda mill-manifattur tal-vettura huma konformi, b’mod partikolari f’każijiet fejn il-manifattur tal-vettura jkun għażel li ma jinnotifikax lill-Awtorità tal-Approvazzjoni jew lis-Servizz Tekniku tagħha dwar aġġornament. Dan jista’ jinkiseb fuq bażi ta’ kampjunar.
               
            10.   PENALI GĦAL NUQQAS TA’ KONFORMITÀ TAL-PRODUZZJONI
      
               
                  10.1.
               
               
                  L-approvazzjoni mogħtija fir-rigward ta’ tip ta’ vettura skont dan ir-Regolament tista’ tiġi rtirata jekk ma jkunx hemm konformità mar-rekwiżit stabbilit f’dan ir-Regolament jew jekk il-vetturi tal-kampjun jonqsu milli jkunu konformi mar-rekwiżiti ta’ dan ir-Regolament.
               
            
               
                  10.2.
               
               
                  Jekk Awtorità tal-Approvazzjoni tirtira approvazzjoni li kienet tat qabel, din għandha tavża minnufih b’dan lill-Partijiet Kontraenti li qed japplikaw dan ir-Regolament, permezz ta’ formola ta’ komunikazzjoni li tikkonforma mal-mudell fl-Anness 2 ta’ dan ir-Regolament.
               
            11.   PRODUZZJONI MWAQQFA B’MOD DEFINITTIV
      
               
                  11.1.
               
               
                  Jekk id-detentur tal-approvazzjoni jwaqqaf għalkollox il-manifattura ta’ tip ta’ vettura approvat skont dan ir-Regolament, huwa għandu jinforma b’dan lill-awtorità li tkun tat l-approvazzjoni. Malli tirċievi l-komunikazzjoni rilevanti, dik l-awtorità għandha tinforma b’dan lill-Partijiet Kontraenti l-oħra għall-Ftehim li japplikaw dan ir-Regolament permezz ta’ kopja tal-formola tal-approvazzjoni li fl-aħħar tagħha jkollha, b’ittri kbar, l-annotazzjoni “PRODUZZJONI MWAQQFA” iffirmata u datata.
               
            12.   ISMIJIET U INDIRIZZI TAS-SERVIZZI TEKNIĊI RESPONSABBLI GĦAT-TWETTIQ TAT-TESTIJIET TAL-APPROVAZZJONI U TAL-AWTORITAJIET TAL-APPROVAZZJONI TAT-TIP
      
               
                  12.1.
               
               
                  Il-Partijiet Kontraenti għall-Ftehim li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli għat-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip li jagħtu l-approvazzjoni, u lil min għandhom jintbagħtu l-formoli li jiċċertifikaw l-approvazzjoni jew l-estensjoni, jew ir-rifjut jew l-irtirar tal-approvazzjoni, maħruġa f’pajjiżi oħra.
               
            
         (1)  Kif iddefinit fir-Riżoluzzjoni Konsolidata dwar il-Kostruzzjoni tal-Vetturi (R.E.3), dokument ECE/TRANS/WP.29/78/Rev.6, para. 2 - www.unece.org/trans/main/wp29/wp29wgs/wp29gen/wp29resolutions.html
      
         (2)  In-numri li jiddistingwu l-Partijiet Kontraenti tal-Ftehim tal-1958 jingħataw fl-Anness 3 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev.6.
   
   
      
         ANNESS 1
         
            Dokument ta’ informazzjoni
         
         L-informazzjoni li ġejja, fejn applikabbli, għandha tingħata fi tliet kopji u tinkludi lista tal-kontenut. Kwalunkwe disinn għandu jiġi pprovdut fi skala xierqa u b’dettall suffiċjenti fuq karta ta’ daqs A4, jew fuq folder ta’ format A4. F’każ li jkun hemm xi ritratti, dawn għandhom ikunu ddettaljati biżżejjed.
         
            1.   
            
               Għamla (l-isem kummerċjali tal-manifattur): …
            
         
         
            2.   
            Tip u deskrizzjoni(jiet) kummerċjali ġenerali: …
            (It-tip huwa t-tip li għandu jiġi approvat, id-deskrizzjoni kummerċjali tirreferi għall-prodott li fih jintuża t-tip approvat)
         
         
            3.   
            
               Il-mezz ta’ identifikazzjoni tat-tip, jekk immarkat fuq il-vettura: …
            
         
         
            4.   
            
               Fejn tinsab dik il-marka: …
            
         
         
            5.   
            
               Kategorija/kategoriji tal-vettura: …
            
         
         
            6.   
            
               L-isem u l-indirizz tal-manifattur/ tar-rappreżentat tal-manifattur: …
            
         
         
            7.   
            
               L-isem/ismijiet u l-indirizz(i) tal-impjant(i) tal-assemblaġġ: …
            
         
         
            8.   
            
               Ir-ritratt(i) u/jew id-disinn/disinji ta’ vettura rappreżentattiva: …
            
         
         
            9.   
            
               Aġġornamenti tas-Software
            
         
         
            9.1.   
            
               Il-karatteristiċi ġenerali tal-kostruzzjoni tat-tip ta’ vettura: …
            
         
         
            9.2.   
            
               In-numru taċ-Ċertifikat ta’ Konformità għas-Sistema ta’ Ġestjoni tal-Aġġornament tas-Software: …
            
         
         
            9.3.   
            
               Miżuri ta’ sigurtà.
            
         
         
            9.3.1.   
            
               Dokumenti għat-tip ta’ vettura li għandhom jiġu approvati li jiddeskrivu li l-proċess ta’ aġġornament se jitwettaq b’rispett għas-sigurtà …
            
         
         
            9.3.2.   
            
               Dokumenti għat-tip ta’ vettura li għandhom jiġu approvati li jiddeskrivu li l-RXSWINs fuq vettura huma protetti minn manipulazzjoni mhux awtorizzata …
            
         
         
            9.4.   
            
               Aġġornamenti over-the-air tas-software
            
         
         
            9.4.1.   
            
               Dokumenti għat-tip ta’ vettura li għandhom jiġu approvati li jiddeskrivu li l-proċess ta’ aġġornament se jitwettaq b’rispett għas-sikurezza …
            
         
         
            9.4.2.   
            
               Kif utent tal-vettura jista’ jiġi infurmat dwar aġġornament qabel u wara l-eżekuzzjoni tiegħu. …
            
         
         
            
               Appendiċi 1 tal-Anness 1
               
                  Mudell tad-dikjarazzjoni ta’ konformità għas-Sistema ta’ Ġestjoni tal-Aġġornament tas-Software
               
               Id-dikjarazzjoni ta’ konformità tal-manifattur mar-rekwiżiti għas-Sistema ta’ Ġestjoni tal-Aġġornament tas-Software
               Isem il-Manifattur: …
               Indirizz tal-manifattu: …
               … … … … …(Isem il-Manifattur) jafferma li l-proċessi meħtieġa għall-konformità mar-rekwiżiti għas-Sistema ta’ Ġestjoni tal-Aġġornament tas-Software stabbiliti fil-paragrafu 7.1 tar-Regolament tan-NU Nru 156 huma installati u se jinżammu.
               Magħmul fi: ………………………………………… (post)
               Data: …
               Isem il-firmatarju: …
               Funzjoni tal-firmatarju: …
               …………………………………………
               (Timbru u firma tar-rappreżentant tal-manifattur)
            
         
      
   
   
      
         ANNESS 2
         Komunikazzjoni
         (Format massimu: A4 (210 × 297 mm))
         
                     
                        
                      (1)
                  
                  
                     Maħruġa minn:
                  
                  
                     Isem l-amministrazzjoni:
                     …
                     …
                     …
                  
               
            
         
                     Li tikkonċerna (2):
                  
                  
                     Approvazzjoni mogħtija
                     Approvazzjoni estiża
                     Approvazzjoni rtirata b’effett minn jj/xx/ssss
                     Approvazzjoni rrifjutata
                     Produzzjoni mwaqqfa b’mod definittiv
                  
               ta’ tip ta’ vettura, skont ir-Regolament tan-NU Nru 156
         Nru tal-Approvazzjoni: …
         Nru tal-Estensjoni: …
         Raġuni għall-estensjoni: …
         
            1.   
            
               Għamla (l-isem kummerċjali tal-manifattur): …
            
         
         
            2.   
            
               Tip u deskrizzjoni(jiet) kummerċjali ġenerali …
            
         
         
            3.   
            
               Il-mezz ta’ identifikazzjoni tat-tip, jekk immarkat fuq il-vettura: …
            
         
         
            3.1.   
            
               Fejn tinsab dik il-marka: …
            
         
         
            4.   
            
               Kategorija/kategoriji tal-vettura: …
            
         
         
            5.   
            
               L-isem u l-indirizz tal-manifattur/ tar-rappreżentat tal-manifattur: …
            
         
         
            6.   
            
               L-Isem/Ismijiet u l-Indirizz(i) tal-impjant(i) tal-produzzjoni …
            
         
         
            7.   
            
               Numru taċ-ċertifikat ta’ konformità għas-sistema ta’ ġestjoni tal-aġġornament tas-software: …
            
         
         
            8.   
            
               Aġġornamenti over-the-air tas-software inklużi (iva/le): …
            
         
         
            9.   
            
               Is-Servizz Tekniku responsabbli għat-twettiq tat-testijiet: …
            
         
         
            10.   
            
               Data tar-rapport tat-test: …
            
         
         
            11.   
            
               Numru tar-rapport tat-test: …
            
         
         
            12.   
            
               Rimarki: (jekk applikabbli). …
            
         
         
            13.   
            
               Post: …
            
         
         
            14.   
            
               Data: …
            
         
         
            15.   
            
               Firma: …
            
         
         
            16.   
            
               L-indiċi għall-pakkett tal-informazzjoni ppreżentat lill-Awtorità tal-Approvazzjoni, li jista’ jinkiseb fuq talba, huwa mehmuż.
            
         
         
            (1)  In-numru li jiddistingwi l-pajjiż li ta/estenda/irrifjuta/irtira l-approvazzjoni (ara d-dispożizzjonijiet tal-marki (nota f’qiegħ il-paġna) f’dan ir-Regolament).
         
            (2)  Ingassa dak li ma japplikax.
      
   
   
      
         ANNESS 3
         
            L-arranġament tal-marka ta’ approvazzjoni
         
         MUDELL A
         (Ara l-paragrafu 4.2 ta’ dan ir-Regolament)
         
            
         a = 8 mm min.
         Il-marka tal-approvazzjoni ta’ hawn fuq imwaħħla ma’ vettura turi li t-tip ikkonċernat ta’ vettura elettrika tat-triq ġie approvat fin-Netherlands (E 4), skont ir-Regolament Nru 156, u bin-numru tal-approvazzjoni 001234. L-ewwel żewġ ċifri tan-numru tal-approvazzjoni juru li l-approvazzjoni ngħatat f’konformità mar-rekwiżiti ta’ dan ir-Regolament fil-forma oriġinali tiegħu (00).
      
   
   
      
         ANNESS 4
         
            Mudell ta’ Ċertifikat ta’ Konformità għas-Sistema ta’ Ġestjoni tal-Aġġornament tas-Software
         
         Ċertifikat ta’ Konformità għas-Sistema ta’ Ġestjoni tal-Aġġornament tas-Software
         mar-Regolament Nru 156 tan-NU
         Numru taċ-Ċertifikat [Numru ta’ referenza]
         [……. Awtorità tal-Approvazzjoni]
         Tiċċertifika li
         Manifattur: …
         Indirizz tal-manifattur: …
         Jikkonforma mad-dispożizzjonijiet tar-Regolament Nru 156
         Saru verifiki fi: …
         minn (l-isem u l-indirizz tal-Awtorità tal-Approvazzjoni): …
         Numru tar-rapport: …
         Iċ-ċertifikat huwa validu sa: [……………………………………………Data]
         Magħmul fi: [……………………………………………Post]
         Fi: [……………………………………………Data]
         [……………………………………………Firma]